אנחנו ההרים שלנו

אנחנו ההרים שלנו (בארמנית: Մենք ենք, մեր սարերը; "מנק ינק, מר סררי") הוא מונומנט השוכן מצפון לעיר סטפנקרט, בירת רפובליקת ארצך בנגורנו קרבאך. הפסל ידוע גם בכינוי סבא וסבתא (בארמנית: տատիկ-պապիկ; "טאטיק-פאפיק").

היסטוריה 
הפסל שפוסל בשנת 1967 בידי סרגיס באע'דסריאן, נחשב לאחד מסמלי נגורנו קרבאך. הוא מופיע במרכז סמלה של רפובליקת ארצך ועל מטבעותיה. המונומנט עשוי מטוף ונראים בו פני גבר ואשה זקנים החצובים בסלע ומייצגים את הרי האזור. 

באירוויזיון 2009 תמונת הפסל אשר שולבה בקליפ ארמני עוררה את מחאתה של אזרבייג'ן, אשר הגישה תלונה לאיגוד השידור האירופי. התמונה הוסרה מן הקליפ, אך הוקרנה בעת ששודרה הצבעת ארמניה.

בעת כיבוש נגורנו קרבאך תלו הלוחמים האזריים את דגל אזרבייג'ן על הפסל.

קישורים חיצוניים

נגורנו קרבאך
ארמניה: תרבות
פסלים (יצירות)